N Á V R H

1. Všeobecne záväzné nariadenie obce Závod
2. o nakladaní s komunálnym odpadom, drobným stavebným odpadom, objemným odpadom a o prevádzkovaní zberného dvora

Obec Závod (ďalej len „**obec**“) v súlade s ustanovením § 6 ods.1, § 11 ods. 4 písm. g/ zákona č. 369/1990 Zb. o obecnom zriadení v znení neskorších predpisov a v súlade s ustanovením § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov (ďalej len „**zákon o odpadoch**“) vydáva všeobecne záväzné nariadenie obce o nakladaní s komunálnym odpadom, drobnými stavebným odpadom, objemným odpadom a o prevádzkovaní zberného dvora.

* 1. Pôsobnosť nariadenia

1. Obec všeobecne záväzným nariadením o nakladaní s komunálnym odpadom, drobnými stavebným odpadom, objemným odpadom a o prevádzkovaní zberného dvora (ďalej len „**nariadenie**“) upravuje v súlade s hierarchiou odpadového hospodárstva podrobnosti o nakladaní so zmesovým komunálnym odpadom a drobnými stavebnými odpadmi na území obce, spôsobe zberu a prepravy komunálnych odpadov na území obce, nakladaní s biologicky rozložiteľným komunálnym odpadom na území obce, nakladaní s biologicky rozložiteľným kuchynským odpadom a reštauračným odpadom od prevádzkovateľa kuchyne na území obce, spôsobe a podmienkach triedeného zberu komunálnych odpadov na území obce, najmä zberu elektroodpadov z domácností, odpadov z obalov a odpadov z neobalových výrobkov zbieraných spolu s obalmi, použitých prenosných batérií a akumulátorov a automobilových batérií a akumulátorov, veterinárnych liekov a humánnych liekov nespotrebovaných fyzickými osobami a zdravotníckych pomôcok, jedlých olejov a tukov, spôsobe zberu objemného odpadu a odpadu z domácností s obsahom škodlivých látok na území obce, spôsobe nahlasovania nezákonne umiestneného odpadu na území obce, prevádzkovaní zberného dvora na území obce, spôsobe zberu drobného stavebného odpadu na území obce.

2. Nariadenie ďalej upravuje práva a povinnosti pôvodcov a držiteľov komunálneho odpadu, povinnosti správcu nehnuteľnosti, povinnosti právnickej osoby a fyzickej osoby podnikajúcej na území obce a povinnosti organizácie zodpovednosti výrobcov, výrobcov, ktorí si plnia povinnosti podľa zákona o odpadoch vo vzťahu k vyhradenému prúdu odpadov individuálne, tretej osoby podľa § 44 zákona o odpadoch a osoby oprávnenej na nakladanie s odpadmi, ktorá má s obcou uzatvorenú zmluvu na vykonávanie niektorej z činností nakladania s odpadom.

ČLÁNOK 2

* 1. základnÉ pojmY

Na účely nariadenia sa rozumie:

**- biologicky rozložiteľným komunálnym odpadom** **-** všetky druhy biologicky rozložiteľných odpadov, ktoré je možné zaradiť do skupiny komunálne odpady podľa katalógu odpadov.

**- biologicky rozložiteľným kuchynským odpadom -** biologicky rozložiteľný kuchynský odpad, ktorého pôvodcom nie je fyzická osoba podnikateľ a právnická osoba, ktorá prevádzkuje zariadenie spoločného stravovania

**- biologicky rozložiteľným odpadom zo zelene** **-** biologicky rozložiteľný odpad zo záhrad, parkov vrátane odpadu z cintorínov.

**- bytovým domom** **-** budova určená na bývanie pozostávajúca zo štyroch a z viacerých bytov so spoločným hlavným vstupom z verejnej komunikácie.

**- distribútorom pneumatík** **-** fyzická osoba **-** podnikateľ alebo právnická osoba so sídlom alebo miestom podnikania na území Slovenskej republiky, ktorá poskytuje pneumatiky v rámci svojej podnikateľskej činnosti konečnému používateľovi samostatne alebo ako súčasť servisu. Za distribútora pneumatík sa považuje aj ten, kto vykonáva výmenu pneumatík bez ich predaja.

**- drobným stavebným odpadom** **-** odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok drobné stavebné odpady.

**- držiteľom odpadu** **-** pôvodca odpadu alebo osoba, ktorá má odpad v držbe.

**- držiteľom starého vozidla -** osoba, u ktorej sa staré vozidlo nachádza.

**- elektroodpadom** **-** elektrozariadenia, ktoré sú odpadom vrátane všetkých súčiastok, konštrukčných častí a spotrebných materiálov, ktoré sú súčasťou elektrozariadenia v čase, keď sa ho držiteľ zbavuje.

**- elektroodpadom z domácností** **-** elektroodpad, ktorý pochádza z domácností a z obchodných, priemyselných, inštitucionálnych a iných zdrojov, ktorý je svojím charakterom a množstvom podobný tomu, ktorý pochádza z domácností. Odpad z elektrozariadení, ktoré pravdepodobne budú používať domácnosti a iní používatelia ako domácnosti, sa vždy považuje za elektroodpad z domácností. Žiarivky a iný odpad obsahujúci ortuť, ktorý je zložkou komunálnych odpadov z triedeného zberu je súčasťou elektroodpadu z domácností.

**- elektrozariadeniami** **-** zariadenia, ktoré na svoju činnosť potrebujú elektrický prúd alebo elektromagnetické pole a zariadenia na výrobu, prenos a meranie takého prúdu a poľa, ktoré sú navrhnuté na použitie pri hodnote napätia do 1 000 V pre striedavý prúd a do 1 500 V pre jednosmerný prúd.

**- historickým elektroodpadom****-** elektroodpad, ktorý pochádza z elektrozariadenia uvedeného na trh do 13. augusta 2005.

**- harmonogramom vývozu -** podrobný všeobecne zrozumiteľný popis celého systému nakladania s komunálnymi odpadmi vrátane triedeného zberu v obci, ktorého súčasťou je určenie intervalov na zber a odvoz komunálneho odpadu a jeho zložiek.

**- jedlými olejmi a tukmi -** jedlé oleje a tuky z domácností.

**- kalendárovým zberom** **-** zber oddelene zbieranej zložky komunálneho odpadu v určenom čase, ktorý určí obec v nariadení. Tento zber spočíva v pristavení vozidla alebo zberných nádob v určitom čase najviac na jeden deň, pričom obec o tomto zbere informuje obyvateľov vopred prostredníctvom [miestneho rozhlasu, vyvesením na úradnej tabuli, oznámením na webovej stránke obce].

**- komunálnymi odpadmi** **-** odpady z domácnosti vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba - podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činností právnickej osoby alebo fyzickej osoby - podnikateľa; za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp, alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov, ktoré sú majetkom obce alebo v správe obce a ďalšej zelene na pozemkoch fyzických osôb.

**- množstvovým zberom** **-** zber zmesových komunálnych odpadov a drobných stavebných odpadov, pri ktorom ich pôvodca platí miestny poplatok za komunálne odpady a drobné stavebné odpady ustanovený podľa zákona o miestnych daniach vo výške, ktorá je priamo úmerná množstvu týchto odpadov vyprodukovaných pôvodcom odpadu za daný čas.

**- nakladaním s odpadmi** **-** zber, preprava, zhodnocovanie a zneškodňovanie odpadu vrátane dohľadu nad týmito činnosťami a nasledujúcej starostlivosti o miesta zneškodňovania a zahŕňa aj konanie obchodníka alebo sprostredkovateľa.

**- nebezpečnou látkou** **-** látka, ktorá je klasifikovaná ako nebezpečná, pretože spĺňa kritériá stanovené v časti 2 až 5 prílohy I Nariadenia Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení Nariadenia (ES) č. 1907/2006 v platnom znení.

**- nebezpečným odpadom** **-** odpad, ktorý má aspoň jednu nebezpečnú vlastnosť uvedenú v prílohe III k smernici Európskeho parlamentu a Rady 2008/98/ES o odpade a o zrušení určitých smerníc v platnom znení.

**- objemným odpadom** **-** komunálne odpady, ktoré nie je možné pre ich veľký rozmer alebo hmotnosť umiestniť v štandardných nádobách, alebo ich množstvo presahuje objem, ktorý je možné zbernými nádobami vyviezť v rámci stanoveného harmonogramu vývozu.

**- odpadom** **-** hnuteľná vec, ktorej sa jej držiteľ zbavuje, chce sa jej zbaviť alebo je povinný sa jej zbaviť v súlade so zákonom o odpadoch alebo osobitnými predpismi.

**- odpadovou pneumatikou** **-** pneumatika, ktorá je odpadom.

**- oprávnenou osobou** **-** právnická alebo fyzická osoba - podnikateľ, ktorá má s obcou uzatvorenú zmluvu na nakladanie s komunálnym odpadom a/alebo drobným stavebným odpadom a zároveň má živnostenské oprávnenie a súhlasy príslušných orgánov štátnej správy na vykonávanie predmetných činností.

**- OZV** **-** organizácia zodpovednosti výrobcov so sídlom v Slovenskej republike, ktorej bola udelená autorizácia podľa zákona o odpadoch.

**- odpadom z domácností s obsahom škodlivých látok** **-** odpad z oddelene zbieraných zložiek komunálneho odpadu z domácností s obsahom niektorej zo škodlivých látok ako sú farby, kyseliny, rozpúšťadlá, pesticídy, lepidlá a pod.

**- pôvodcom odpadu** **-** každý pôvodný pôvodca, ktorého činnosťou odpad vzniká, alebo ten, kto vykonáva úpravu, zmiešavanie alebo iné úkony s odpadmi, ak ich výsledkom je zmena povahy alebo zloženia týchto odpadov.

**- prevádzkovateľom kuchyne -** fyzická osoba – podnikateľ alebo právnická osoba, ktorá prevádzkuje zariadenie spoločného stravovania.

**- rodinným domom** **-** budova určená predovšetkým na rodinné bývanie so samostatným vstupom z verejnej komunikácie, ktorá má najviac tri byty, dve nadzemné podlažia a podkrovie.

**- spätným zberom elektroodpadu****-** odobratie elektroodpadu z domácností od jeho držiteľa priamo distribútorom elektrozariadenia.

**- spätným zberom odpadových pneumatík** **-** bezplatný zber odpadovej pneumatiky distribútorom pneumatík od jej držiteľa bez podmienky viazania na kúpu novej pneumatiky alebo iného tovaru.

**- stanovišťom zbernej nádoby** **-** miesto určené na umiestnenie zbernej nádoby alebo kontajnera, ktoré vyhovuje hygienickým, estetickým a protipožiarnym požiadavkám.

**- starým vozidlom -** vozidlo, ktoré sa stalo odpadom.

**- systémom zberu odpadov -** určenie počtu a veľkosti zberných nádob na zmesový komunálny odpada vytriedenú zložku komunálneho odpadu, interval ich vývozu a ich umiestnenie na území obce.

**- triedením odpadov** **-** delenie odpadov podľa druhov, kategórií alebo iných kritérií alebo oddeľovanie zložiek odpadov, ktoré možno po oddelení zaradiť ako samostatné druhy odpadov.

**- triedeným zberom -** zber vytriedených odpadov.

**- triedeným zberom komunálnych odpadov** **-** činnosť, pri ktorej sa oddelene zbierajú zložky komunálnych odpadov.

**- treťou osobou -** podnikateľ so sídlom v Slovenskej republike, ktorý je oprávnený na zber alebo spracovanie a recykláciu použitých batérií a akumulátorov a ktorému bola udelená autorizácia na činnosť tretej osoby a ktorá na základe zmluvy o plnení vyhradených povinností zabezpečuje plnenie vyhradených povinností pre výrobcu batérií a akumulátorov.

**- veľmi malým elektroodpadom** **-** elektroodpad s vonkajším rozmerom najviac 25 centimetrov.

**- vyhradeným prúdom odpadu** **-** odpad z vyhradeného výrobku.

**- vytriedenou zložkou komunálneho** **odpadu -** vytriedená zložka, ktorá neobsahuje iné zložky komunálneho odpadu alebo iné nečistoty, ktoré možno zaradiť ako samostatné druhy odpadov.

**- zákonom o miestnych daniach -** zákon č. 582/2004 Z. z. o miestnych daniach a o miestnom poplatku za komunálne odpady a drobné stavebné odpady v znení neskorších predpisov.

**- zberom odpadu -** zhromažďovanie odpadu od inej osoby vrátane jeho predbežného triedenia a dočasného uloženia odpadu na účely prepravy do zariadenia na spracovanie odpadov.

**- zbernou nádobou -** typizovaná a obcou schválená nádoba, kontajner príp. vrece, kam držiteľ odpadu medzi intervalmi odvozuodpad (vytriedenú zložku komunálneho odpadu) ukladá.

**- zberným dvorom -** zariadenie na zber komunálnych odpadov a drobných stavebných odpadov zriadené obcou alebo združením obcí a prevádzkované obcou, združením obcí alebo osobou, ktorá má uzatvorenú zmluvu s obcou alebo združením obcí na túto činnosť.

**- zberným miestom elektroodpadu**- miesto určené na základe zmluvy s výrobcom elektrozariadení alebo OZV zastupujúcou výrobcov elektrozariadení, zriadené na dostupnom mieste, v blízkosti konečného používateľa, kde môže konečný používateľ bezplatne odovzdať veľmi malý elektroodpad alebo elektroodpad zo svetelných zdrojov do nádoby určenej na tento účel. Zberné miesto nie je miesto, kde sa vykonáva spätný zber elektroodpadu.

**- zmesovým komunálnym odpadom** **-** nevytriedený komunálny odpad alebo komunálny odpad po vytriedení zložiek komunálneho odpadu.

**- zložkou komunálnych odpadov** **–** časť komunálnych odpadov, ktorú možno mechanicky oddeliť a zaradiť ako samostatný druh odpadu.

ČLÁNOK 3

* 1. Práva a povinnosti Obce

1. Za nakladanie s komunálnym odpadom, ktorý vznikol na území obce a s drobnými stavebnými odpadmi, ktoré vznikli na území obce, zodpovedá obec s výnimkami, ktoré ustanovuje zákon o odpadoch.

2. Na území obce môže podnikať v oblasti nakladania s komunálnym odpadom a drobnými stavebnými odpadmi iba oprávnená osoba.

3. Obec rozhoduje o výbere oprávnenej osoby a OZV, s ktorou uzatvorí zmluvu o nakladaní s komunálnymi odpadmi a drobnými stavebnými odpadmi, za ktoré zodpovedá.

**4. Obec zavedením vhodného systému zberu a prepravy odpadov**

a/ zabezpečuje a umožňuje zber a prepravu zmesového komunálneho odpadu vznikajúceho na jej území na účely jeho zhodnotenia alebo zneškodnenia v súlade so zákonom o odpadoch vrátane zabezpečenia zberných nádob zodpovedajúcich systému zberu zmesového komunálneho odpadu v obci,

b/ zabezpečuje zavedenie a vykonávanie triedeného zberu komunálnych odpadov,

c/ zabezpečuje podľa potreby, najmenej dvakrát do roka zber a prepravu objemných odpadov a oddelene vytriedených odpadov z domácností s obsahom škodlivín na účely ich zhodnotenia alebo zneškodnenia.

5. Obec určuje počet a objem zberných nádob, interval odvozu vyzbieraných odpadov a stanovištia zberných nádob alebo vriec na zmesový komunálny odpad a triedené zložky komunálnych odpadov, t.j. papier, plasty, kovy a sklo.

6. Obec na svojom webovom sídle a miestnym rozhlasom informuje občanov o zbere jednotlivých druhov komunálnych odpadov a harmonograme ich vývozu.

Článok 4

* 1. Práva a povinnosti pôvodcov a držiteľov odpadov

1. Pôvodca komunálneho odpadu a drobného stavebného odpadu a držiteľ komunálneho odpadu a drobného stavebného odpadu je povinný nakladať alebo inak s nimi zaobchádzať iba v súlade so zákonom o odpadoch a nariadením.

2. Pôvodca odpadu je povinný predchádzať vzniku odpadu zo svojej činnosti a obmedzovať jeho množstvo a nebezpečné vlastnosti.

3. Každý je povinný nakladať s odpadom alebo inak s ním zaobchádzať takým spôsobom, ktorý neohrozuje zdravie ľudí a nepoškodzuje životné prostredie.

4. Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti v katastrálnom území obce bol nezákonne umiestnený odpad, oznámiť túto skutočnosť príslušnému orgánu štátnej správy odpadového hospodárstva alebo obci.

5. Pôvodca komunálnych odpadov a drobných stavebných odpadov a držiteľ komunálnych odpadov a drobných stavebných odpadov sú najmä povinní:

a/ zapojiť sa do systému zberu komunálneho odpadu v obci,

b/ používať zberné nádoby zodpovedajúce systému zberu komunálneho odpadu,

c/ ukladať komunálne odpady alebo vytriedené zložky komunálneho odpadu na účely ich zberu na miesta určené obcou,

d/ pri zbere umiestniť zbernú nádobu maximálne [2 metre] od okraja vozovky tak, aby bol k nej možný prístup a bolo ju možné vyvážať, ak nie je možný vývoz priamo zo stanovišťa zbernej nádoby,

e/ zberné nádoby ponechať na chodníkoch a iných verejných priestranstvách len na dobu nevyhnutne potrebnú pre vyprázdňovanie, ak tieto miesta nie sú určené ako stanovište zberných nádob,

f/ po odvoze odpadu vrátiť zbernú nádobu bezodkladne na stanovištezbernej nádoby,

g/ ukladať odpady len do zberných nádob na to určených,

h/ zabezpečiť odpady pred ich odcudzením, znehodnotením alebo nežiaducim únikom odpadov,

ch/ zabezpečiť pravidelné čistenie okolia zberných nádob, stojísk, stanovíšť (v zimných mesiacoch aj od snehových zrážok, ľadu), resp. okamžité odstránenie vzniknutého znečistenia odpadom tak, aby stanovištezbernej nádoby bolo neustále čisté a zberné nádoby prístupné odvozu komunálnych odpadov,

i/ v prípade poškodenia nádoby pôvodcom odpadu alebo jej odcudzenia je pôvodca odpadu povinný zabezpečiť jej opravu resp. náhradu na vlastné náklady,

j/ v čase mimo obcou organizovaného zberu objemného odpadu a odpadu z domácností s obsahom škodlivých látok, zabezpečiť jeho uloženie na zbernom dvore.

6. Prevádzkovateľ kuchyne, držiteľ komunálneho odpadu a držiteľ drobného stavebného odpadu alebo ten, kto nakladá s komunálnymi odpadmi alebo s drobnými stavebnými odpadmi na území obce, je povinný na vyžiadanie obce poskytnúť pravdivé a úplné informácie súvisiace s nakladaním s komunálnymi odpadmi a drobnými stavebnými odpadmi.

7. Držiteľ starého vozidla je povinný bezodkladne zabezpečiť odovzdanie starého vozidla osobe vykonávajúcej zber starých vozidiel alebo spracovateľovi starých vozidiel.

8. Konečný používateľ pneumatiky je povinný pneumatiku po tom, ako sa stala odpadovou pneumatikou, odovzdať distribútorovi pneumatík okrem odpadových pneumatík umiestnených na kolesách starého vozidla odovzdávaného osobe oprávnenej na zber starých vozidiel alebo spracovateľovi starých vozidiel.

9. Zakazuje sa:

a/ vyberať komunálny odpad alebo vytriedené zložky komunálneho odpadu zo zberných nádob osobami neoprávnenými na nakladanie s nimi,

b/ znečisťovať stanovištia zberných nádob a ich okolie,

c/ ukladať do zberných nádob odpad a predmety, na ktoré nie sú zberné nádoby určené,

d/ využívať zberné nádoby k inému účelu než k ukladaniu určených odpadov,

e/ ukladať do zberných nádob odpad ak sú zberné nádoby plné,

f/ ukladať do zberných nádob drobný stavebný odpad,

g/ ukladať objemný odpad, drobný stavebný odpad a odpad z domácností s obsahom škodlivých látok na stanovištiach vyhradených na zber komunálnych odpadov,

h/ spaľovať odpady v tepelných zdrojoch, ktoré nie sú určené k spaľovaniu odpadu,

ch/ spaľovať biologicky rozložiteľný odpad zo zelene na otvorenom ohnisku.

Článok 5

* 1. Systém zberu prepravy, zhodnocovania a zneškodňovania
  2. zmesového komunálneho odpadu

1. Pôvodca zmesového komunálneho odpadu a držiteľ zmesového komunálneho odpadu je povinný stať sa účastníkom obecného systému zberu zmesového komunálneho odpadu.

2. Obec nariadením určuje na zber zmesového komunálneho odpadu:

a/ modré zberné nádoby o objeme 240 litrov

čierne zberné nádoby o objeme 120 litrov

modré zberné nádoby o objeme 1100 litrov,

b/ pri vývoze odpadu musí byť zberná nádoba označená platnou plombou pre príslušný kalendárny rok podľa veľkosti nádoby.

c/ každá fyzická osoba, ktorá je vlastníkom alebo nájomcom nehnuteľnosti v obci a fyzická osoba – podnikateľ alebo právnická osoba je povinná si zabezpečiť typizovanú zbernú nádobu na komunálny odpad a platiť v zmysle všeobecne záväzného nariadenia o miestnych daniach poplatok za komunálny odpad.

3. Pre územie obce sa nariadením určuje interval vývozu zberných nádob nasledovne:

a/ 2 x mesačne v 1. resp. 2. a v 3. resp. 4. týždni v stredu,

b/ harmonogram vývozu odpadu s konkrétnymi dátumami vývozu oprávnená osoba predkladá obci vždy na príslušný kalendárny polrok najneskôr 30 dní pred začiatkom príslušného polroka.

4. Pôvodcovia zmesového komunálneho odpadu a držitelia zmesového komunálneho odpadu, ktorí sú platiteľom poplatku za komunálny odpad stanovený podľa zákona o miestnych daniach a VZN o miestnom poplatku za KO majú náklady za nakladanie so zmesovým komunálnym odpadom zahrnuté v danom poplatku.

5. Pre právnické osoby a fyzické osoby podnikateľov je na území obce zavedený množstvový systém zberu zmesových komunálnych odpadov. Právnická osoba a fyzická osoba podnikateľ je povinná pred začatím činnosti požiadať obec o zabezpečenie odvozu zmesových komunálnych odpadov.

6. Zber, prepravu a zneškodňovanie zmesového komunálneho odpadu zabezpečuje na území obce výhradne oprávnená osoba.

7. Každý pôvodca a držiteľ odpadu je povinný používať na zmesový komunálny odpad len typ zberných nádob schválený obcou a zodpovedajúci systému zberu, ktorý vymedzuje toto nariadenie.

Článok 6

* 1. Triedený zber komunálnych odpadov z obalov a odpadov z
  2. neobalových výrobkov zbieraných spolu s obalmi

1. OZV, s ktorou má obec uzatvorenú zmluvu podľa § 59 zákona o odpadoch, znáša náklady na zber vytriedených zložiek komunálneho odpadu pre zložky papier, plasty, sklo a kovy. Obec je povinná umožniť takejto OZV na jej náklady zber vytriedených zložiek komunálnych odpadov pre zložky papier, plasty, kovy a sklo **OD 01.07.2016.**

2. V rámci triedeného zberu sa zbierajú v obci nasledovné odpady:

**A**/**Plasty –** zbierajú sa do vriec. Zber zabezpečuje OZV podľa harmonogramu.

**Patria sem**: plastové obaly a plastové výrobky ako číre a farebné fólie, tašky,

vrecká, vedrá, fľaštičky a tégliky od kozmetických a čistiacich prípravkov, vrecká

od mlieka, prepravky fliaš, plastové fľaše (PET fľaše) od nápojov, sirupov, olejov,

plastové obaly od potravín, tégliky od mliečnych a iných výrobkov (napr. jogurtov

nátierok, syrov a pod.) a rôzne plastové nádobky, plastové hračky, penový

polystyrén, vodoinštalačné a elektroinštalačné rúry, plastové okná a nábytok, rôzne

plastové obaly a pod.

**Nepatria sem**: znečistené obaly od chemikálií a technických olejov, viacvrstvové

obaly, znečistené plasty zeminou alebo farbami, podlahové krytiny, guma, molitan

a pod.

**B/ Sklo –** zbiera sa do zberových nádob o objeme 120 l. Zber zabezpečuje OZV podľa harmonogramu.

**Patria sem:** sklenené fľaše, nádoby, obaly a predmety zo skla, poháre, fľaštičky od

**k**ozmetiky, črepy, okenné a tabuľové sklo, sklo z okuliarov a pod.

**Nepatria sem:** vrchnáky a korky od fliaš, porcelán, keramika, zrkadlá,drôtové sklo,

fľaše z PVC, časti uzáverov sklenených nádob, žiarovky, žiarivky a pod.

**C/ Papier -** zbiera sa do zberových nádob o objeme 120 l. Zber zabezpečuje OZV podľa harmonogramu.

**Patria sem:** noviny, časopisy, zošity, knihy, kancelársky papier, papierové vrecká,

lepenka, krabice z tvrdého papiera, kartóny, letáky, katalógy, telefónne zoznamy,

plagáty, baliaci a krepový papier, rôzne papierové obaly a pod.

**Nepatria sem:** umelohmotné obaly, vrstvené obaly, voskový papier, papier s

hliníkovou fóliou, obaly na mrazené potraviny, krabičky od cigariet, kopírovací

papier a pod.

**D/ Kovy –** zbierajú savriec. Zber zabezpečuje OZV podľa harmonogramu.

**Patria sem:** konzervy, hliníkové obaly, tuby od pást, obaly od sprejov, oceľové

plechovky a pod.

**Nepatria sem**: kovové obaly znečistené farbami a chemikáliami.

3. Obec je oprávnená každoročne meniť rozsah triedeného zberu komunálnych odpadov uvedený v odsekoch A/ až E/ tak, aby dochádzalo k naplneniu štandardu zberu v obci.

4. Zberná nádoba na triedený zber komunálnych odpadov musí byť označená čitateľne názvom odpadu na ktorý je určená. Zberné nádoby na triedený odpad do každej domácnosti a prevádzky v obci dodá OZV.

5. Zakazuje sa odovzdať papier, plasty, kovy a sklo iným subjektom (napr. pouliční zberači a výkupcovia), ktorí nemajú uzatvorenú zmluvu na vykonávanie tejto činnosti s obcou a ani zmluvu s príslušnou organizáciou zodpovednosti výrobcov.

ČLÁNOK 7

* 1. Triedený zber komunálnych odpadov z elektroodpadov
  2. z domácností vrátane žiariviek a svietidiel

1. Zber elektroodpadu z domácností sa vykonáva oddelene od ostatných druhov odpadov. Obec má uzavretú zmluvu s OZV na zber elektroodpadov, ktorá prevádzkuje systém nakladania s elektroodpadmi.

Patria sem: čierna a biela technika, televízory, rádia, počítače, kancelárska technika, práčky, umývačky, chladničky, ohrievače, rúry, kávovary, ručné elektrické náradie, elektromotory atď.

2. Elektroodpad z domácností je možné bezplatne odovzdať na zbernom mieste elektroodpadu, ktoré sa nachádza vo dvore obecného úradu počas celého roka.

3. Elektroodpad z domácností je ďalej možné odovzdať aj prostredníctvom spätného zberu elektroodpadu distribútorovi elektrozariadení.

4. Elektroodpad z domácností zo svetelných zdrojov a veľmi malý elektroodpad je možné odovzdať na zberné miesto elektroodpadu.

4. Je zakázané ukladať  elektroodpad z domácností do zberných nádob na zmesový komunálny odpad alebo nádob na papier, plasty, kovy a sklo alebo na verejné priestranstvá.

5. Zakazuje sa odovzdať elektroodpad iným subjektom (napr. pouliční zberači a výkupcovia), ktorí nemajú uzatvorenú zmluvu na vykonávanie tejto činnosti s obcou a ani zmluvu s príslušnou organizáciou zodpovednosti výrobcov.

ČLÁNOK 8

* 1. Triedený zber prenosných batérií a akumulátorov
  2. a automobilových batérií a akumulátorov

1. Zber prenosných batérií a akumulátorov sa vykonáva oddelene od ostatných druhov odpadov s výnimkou prípadu, ak sú súčasťou elektroodpadu alebo starého vozidla, keď sa zbierajú spolu s týmto odpadom. Obec má uzavretú zmluvu s OZV na zber batérií a akumulátorov, ktorá prevádzkuje systém nakladania s týmto odpadom.

2. Použité batérie a akumulátory, ktoré sú súčasťou elektroodpadu z domácností sa zbierajú spolu s týmto odpadom.

3. Prenosné batérie a akumulátory je možné bezplatne odovzdať na zbernom dvore odpadov do zbernej nádoby na to určenej, počas celého roka v čase prevádzkových hodín zberného dvora.

4. Použité prenosné batérie a akumulátory je ďalej možné odovzdať prostredníctvom spätného zberu osobe oprávnenej na zber použitých batérií a akumulátorov.

5. Je zakázané ukladať použité batérie a akumulátory do zberných nádob na zmesový komunálny odpad alebo nádob na papier, plasty, kovy a sklo alebo na verejné priestranstvá.

6. Zakazuje sa odovzdať použité batérie a akumulátory iným subjektom (napr. pouliční zberači a výkupcovia), ktorí nemajú uzatvorenú zmluvu na vykonávanie tejto činnosti s obcou a ani zmluvu s príslušnou organizáciou zodpovednosti výrobcov.

ČLÁNOK 9

* 1. Triedený zber veterinárnych liekov a humánnych liekov nespotrebovaných fyzickými osobami a zdravotníckych pomôcok

1. Veterinárne lieky a humánne lieky nespotrebované fyzickými osobami nepodnikateľmi a zdravotnícke pomôcky je potrebné odovzdávať do verejných lekární, ktoré sú povinné ich zhromažďovať.

2. Je zakázané ukladať nespotrebované lieky do zberných nádob na zmesový komunálny odpad alebo nádob na papier, plasty, kovy a sklo alebo na verejné priestranstvá.

ČLÁNOK 10

* 1. Zber objemného odpadu a odpadu z domácností s obsahom
  2. škodlivých látok
  3. Zber objemného odpadu

1. Zber objemného odpadu obec zabezpečuje formou bezplatného odovzdania na zbernom dvore. Jedná sa o odpad, ktorý svojim rozmerom a hmotnosťou nezodpovedá používaným zberným nádobám na komunálny odpad. Obec má uzavretú zmluvu s oprávnenou osobou, ktorá prevádzkuje systém nakladania s týmto odpadom.

**Patria sem:** staré okná, dvere, nábytok, rozmerné nádoby, koberce, matrace, sanitárne vybavenie (umývadlá, vane, WC misy) a pod.

**Nepatria sem:** elektroodpad, pneumatiky, stavebný odpad a pod.

2. Objemný odpad je možné bezplatne odovzdať na zbernom dvore odpadov do zbernej nádoby na to určenej, počas celého roka v čase prevádzkových hodín zberného dvora.

3. Je zakázané ukladať objemný odpad do zberných nádob na zmesový komunálny odpad alebo nádob na papier, plasty, kovy a sklo alebo na verejné priestranstvá.

* 1. Zber odpadu Z domácností s obsahom
  2. škodlivých látok

1. Jednotlivé zložky odpadu s obsahom škodlivých látok z domácností (nebezpečný odpad) sú občania povinní vytrieďovať z komunálneho odpadu a zabezpečiť ich dočasné bezpečné zhromaždenie.

**Patria sem**: motorové a mazacie oleje, rozpúšťadlá, farby, lepidlá, živice, laky, kyseliny, postreky, umelé hnojivá, pracie a čistiace prostriedky, drevené výrobky obsahujúce nebezpečné látky, obaly znečistené nebezpečnými látkami a pod.

2. Obec zabezpečí najmenej 2x ročne zber a prepravu odpadu z domácností s obsahom škodlivých látok. Spôsob zberu upresní a oznámi najmenej 10 dní pred konaním zberu na internetovej stránke obce resp. MR.

3. Je zakázané ukladať odpad s obsahom škodlivých látok do zberných nádob na zmesový komunálny odpad alebo nádob na papier, plasty, kovy a sklo alebo na verejné priestranstvá.

**ČLÁNOK 11**

Zber drobného stavebného odpadu

1. Zber drobného stavebného odpadu sa uskutočňuje formou množstvového zberu na zbernom dvore. Výška poplatku za drobný stavebný odpad je stanovená vo VZN o miestnych daniach a poplatkoch. Obec má uzavretú zmluvu s oprávnenou osobou, ktorá prevádzkuje systém nakladania s týmto odpadom.

**Patria sem:** stavebné materiály do objemu 1 m3, a to zmesi betónu, tehál, tvárnic, dlaždíc, obkladačiek, škridlíc a pod.

2. Pôvodca drobného stavebného odpadu je povinný odpad pred odovzdaním vytriediť od druhotných zložiek odpadu.

3. Zakazuje sa ukladať drobný stavebný odpad do zberných nádob na komunálny odpad.

4. Pôvodcovia drobného stavebného odpadu nad objem 1 m3 sú povinní tento odovzdať na Recyklačné stredisko do Veľkých Levár.

ČLÁNOK 12

* 1. Nakladanie s biologicky rozložiteľným komunálnym odpadom

1. Medzi biologicky rozložiteľný komunálny odpad patrí:

a/ biologicky rozložiteľný odpad zo záhrad (zelený)

**Patria sem:** burina, tráva, kvety, lístie, drevný odpad zo strihania a orezávania krovín a stromov, záhradné zvyšky z pestovania, zhnité ovocie a zelenina, piliny, hobliny, drevná štiepka, drevný popol a pod.

**Nepatria sem:** kuchynské odpady, uhynuté zvieratá, exkrementy domácich a hospodárskych zvierat a pod.

b/ biologicky rozložiteľný kuchynský odpad

**Patria sem:** zvyšky jedál, šupy z čistenia ovocia a zeleniny, kávové a čajové zvyšky, vaječné škrupiny, starý chlieb, trus malých zvierat, potraviny po záručnej lehote alebo inak znehodnotené, nespracované zostatky potravinových surovín a pod.

c/ jedlé oleje a tuky

**Patria sem:** použité oleje a tuky pri príprave jedál zbavené časti jedál.

2. V rodinných domoch, záhradách a chalupách si občan prednostne kompostuje biologicky rozložiteľný odpad formou domáceho kompostovania.

3. Ak má občan väčšie množstvo zeleného bioodpadu, ktorý nedokáže skompostovať v domácom kompostovisku, môže tento bezplatne odovzdať na zbernom dvore v čase jeho prevádzkových hodín.

4. Za nakladanie s biologicky rozložiteľným odpadom z verejných priestranstiev, parkov a cintorína zodpovedá obec.

5. Je zakázané ukladať zelený bioodpad do zberných nádob na KO a na verejné priestranstvá alebo ho spaľovať.

6. Obec nezabezpečuje zber biologicky rozložiteľný kuchynský odpad, pretože je to pre obec ekonomicky neúnosné, nakoľko náklady na nakladanie s týmto biologicky rozložiteľným kuchynským odpadom nemožno pokryť ani pri určení miestneho poplatku vo výške 50 % zo zákonom ustanovenej hornej hranice sadzby miestneho poplatku § 81 ods. 21 písm. d/ zákona o odpadoch.

7. Jedlé oleje a tuky sa v obci zberajú prostredníctvom zbernej nádoby na tento účel. Do tejto nádoby sa ukladajú jedlé oleje a tuky v uzavretých platových fľašiach. Na manipuláciu – nalievanie olejov do fliaš si občania môže na obecnom úrade bezplatne vyzdvihnúť špeciálny lievik, ktorý zároveň slúži ako dočasný uzáver. Obec má uzavretú zmluvu s oprávnenou osobou, ktorá prevádzkuje systém nakladania s týmto odpadom.

8. Zberná nádoba na ukladanie jedlých olejov a tukov je umiestnená na zbernom mieste vo dvore obecného úradu a zber sa uskutočňuje celoročne.

9. Je zakázané jedlé oleje a tuky zmiešavať s KO a vypúšťať do verejnej kanalizácie.

**ČLÁNOK 13**

* 1. Nakladanie s biologicky rozložiteľným kuchynským odpadom
  2. a reštauračným odpadom od prevádzkovateľa kuchyne

1. Prevádzkovateľ kuchyne zodpovedá za nakladanie s biologicky rozložiteľným kuchynským odpadom a reštauračným odpadom, ktorého je pôvodcom.

2. Prevádzkovateľ kuchyne je povinný okrem povinností uvedených v článku 4 nariadenia zaviesť a zabezpečovať vykonávanie triedeného zberu pre biologicky rozložiteľný kuchynský odpad a reštauračný odpad, ktorého je pôvodcom.

3. Náklady spojené s nakladaním, t.j. zberom, skladovaním, prepravou a spracovaním biologicky rozložiteľných kuchynských a reštauračných odpadov vrátane nákladov na zberné nádoby a iné obaly hradí prevádzkovateľ kuchyne, nakoľko nie sú súčasťou miestneho poplatku podľa zákona o miestnych daniach.

4. Nakladanie biologicky rozložiteľným kuchynským a reštauračným odpadom môže pre prevádzkovateľa kuchyne vykonávať iba osoba, ktorá má všetky potrebné súhlasy orgánov štátnej správy na vykonávanie predmetných činností.

5. Prevádzkovateľ kuchyne nesmie

a/ uložiť biologicky rozložiteľný kuchynský a reštauračný odpad, ktorého je pôvodcom, do nádob určených obcou na zber komunálneho odpadu,

b/ používať drviče biologicky rozložiteľného kuchynského a reštauračného odpadu napojené na verejnú kanalizáciu; tento zákaz sa neuplatní, ak vlastník verejnej kanalizácie, do ktorej sa tento odpad vypúšťa, s používaním drviča súhlasí a používanie drviča je upravené v zmluve o odvádzaní odpadových vôd a

c/ zbaviť sa použitých jedlých olejov a tukov vypúšťaním do kanalizácie.

6. Prevádzkovateľ kuchyne je povinný primerane zabezpečiť zhromažďovanie biologicky rozložiteľných kuchynských a reštauračných odpadov do doby ich odovzdania oprávnenej osobe uvedenej v odseku 0 tak, aby sa k obsahu zbernej nádoby nedostali hlodavce a iné živočíchy ani verejnosť.

7. Zberné nádoby musia byť umiestnené v zariadení prevádzkovateľa kuchyne, na jeho pozemkoch alebo pozemkoch, na ktoré majú užívacie právo.

8. Prevádzkovateľ kuchyne je povinný zabezpečiť interval zberu biologicky rozložiteľných kuchynských a reštauračných odpadov v súlade s hygienickými predpismi.

ČLÁNOK 14

ZBER ŠatstvA a textíliÍ

1. Použité šatstvo a textílie z domácností sa v obci zbierajú prostredníctvom špeciálnych zberných nádob určených na textil a šatstvo. Obec má uzavretú zmluvu s oprávnenou osobou, ktorá prevádzkuje systém nakladania s týmto odpadom.

**Patria sem**: čisté a suché šatstvo, prikrývky, deky, posteľná bielizeň, topánky, príp. iné druhy textilu a plyšových hračiek a pod.

2. Interval odvozu zbernej nádoby na šatstvo a textílie je podľa naplnenosti zbernej nádoby v zmysle uzatvorenej zmluvy o odbere.

3. Zberné nádoby – kontajnery na použité šatstvo sú rozmiestnené v obci podľa dohody s odberateľom šatstva.

ČLÁNOK 15

Nahlasovanie nezákonne umiestneného odpadu

Umiestnenie odpadu na nehnuteľnosti nachádzajúcej sa v územnom obvode obce, ktoré je v rozpore so zákonom o odpadoch a týmto nariadením môže akákoľvek fyzická osoba alebo právnická osoba oznámiť obci ústne priamo na obecnom úrade v čase prevádzkových hodín alebo písomne na adrese: Obecný úrad, Sokolská 243, 908 72 Závod, alebo e-mailom na adrese starosta@obeczavod.sk alebo môže uvedenú skutočnosť oznámiť príslušnému orgánu štátnej správy odpadového hospodárstva.

ČLÁNOK 16

Zberný dvor

1. V obci je pre občanov obce platiacich za odpad miestny poplatok podľa zákona o miestnych daniach zriadený zberný dvor, ktorý sa nachádza na Priemyselnej ulici. Prevádzku zberného dvora zabezpečuje obec.

2. Na zbernom dvore je možné bezplatne odovzdať tieto oddelene zbierané zložky komunálneho odpadu:

**a/ drobný stavebný odpad**

**b/ objemný odpad**

**c/ použité prenosné batérie a akumulátory**

**d/ drevný odpad**

**e /sklo a papier a lepenka**

**f/ biologicky rozložiteľný komunálny odpad (zelený).**

3. Drobný stavebný odpad je možné odovzdať na základe zaplateného poplatku po určení hmotnosti odovzdávaného odpadu pracovníkom zberného dvora. Poplatok je stanovený všeobecne záväzným nariadením o miestnych daniach a poplatkoch.

3. Prevádzková doba zberného dvora je : Streda od 10:00 do 15:00 h

Sobota od 9:00 do 15:00 h.

4. Zber odpadov na zbernom dvore sa neuskutočňuje ak ide o odpad vznikajúci z činnosti podnikateľských subjektov.

5. Zber drobných stavebných odpadov, objemného odpadu a oddelene zbieraných zložiek komunálneho odpadu prostredníctvom zberného dvora nenahrádza pravidelný vývoz komunálneho odpadu určeného v harmonograme vývozu.

6. Prevádzkový poriadok zberného dvora tvorí Prílohu č. 1 tohto VZN.

**ČLÁNOK 17**

**PRIESTUPKY A SANKCIE**

1. Kontrolu ustanovení tohto nariadenia vykonáva starosta obce, alebo ním poverený zamestnanec obce, poslanci Obecného zastupiteľstva a hlavný kontrolór obce.

2. Porušenie právnych predpisov na úseku ochrany životného prostredia a nakladania s odpadom a spôsob ich riešenia je upravený v Trestnom zákone, Trestnom priadku, v Zákone o priestupkoch, v Zákone o odpadoch a iných všeobecne záväzných právnych predpisoch.

ČLÁNOK 18

Záverečné ustanovenia

1. Všeobecne záväzné nariadenie obce Závod o nakladaní s komunálnym odpadom, drobnými stavebným odpadom, objemným odpadom a o prevádzkovaní zberného dvora bolo schválené Obecným zastupiteľstvom v Závode dňa ........... a nadobúda účinnosť dňom 1. 7. 2016.

2. Nadobudnutím účinnosti všeobecne záväzného nariadenia obce sa ruší platnosť všeobecne záväzného nariadenia obce Závod o nakladaní s komunálnym odpadom a drobnými stavebnými odpadmi zo dňa 18. 4. 2013 vrátane jeho dodatkov.

Ing. Peter Vrablec

starosta obce

Návrh VZN zverejnený dňa: 31. 5. 2016

**Príloha č. 1 k**

**Všeobecne záväznému nariadeniu**

**o nakladaní s komunálnymi odpadmi, drobnými stavebnými odpadmi a elektroodpadmi z domácnosti na území obce Závod**

**PREVÁDZKOVÝ PORIADOK ZBERNÉHO DVORA**

**Prevádzkovateľ:** Obec Závod, Sokolská 243, 908 72 Závod

**Zastúpená:** Ing. Peter Vrablec – starosta obce

**IČO:** 00310158

**DIČ:** 2020380131

**Zodpovedný pracovník:** Blažej Šišolák

**Telefón:** 034/7799254, 034/7799312 **E-mail:** sekretariat@obeczavod.sk

1. Obec Závod podľa Zákona o obecnom zriadení ako i Zákona o odpadoch zriadila „**Zberný dvor**“ na uskladňovanie odpadu vznikajúceho na území obce Závod (ďalej len „zberný dvor“) na nehnuteľnosti vo vlastníctve Pasienkovej a lesnej spoločnosti obce Závod – Pozemkové spoločenstvo, a to na pozemku parcelné číslo: 2516/34 nachádzajúcej sa v intraviláne obce smerom na Veľké Leváre pri odsírovacej stanici Nafta a.s.
2. Za účelom riadnej prevádzky sa vydáva tento „Prevádzkový poriadok zberného dvora“ (ďalej len „prevádzkový poriadok“).
3. Na zbernom dvore je možné skladovať výlučne triedený komunálny odpad do kontajnerov na to určených, ktorý vznikol na území obce Závod. Na zbernom dvore môže voziť a uložiť odpad len fyzická osoba, ktorá vlastní v obci nehnuteľnosť, fyzická osoba- podnikateľ, právnická osoba, ktorá má v obci prevádzku. Zakazuje sa voziť a skladovať na zbernom dvore akýkoľvek iný odpad, vrátane nebezpečného odpadu a netriedeného komunálneho odpadu.
4. Prevádzkové dni a hodiny zberného dvora, pokiaľ neurčí starosta obce inak, sú:

* **streda 10:00 - 15:00**
* **sobota 9:00 - 15:00**

1. Na zbernom dvore je možné skladovať výlučne:

* **drobný stavebný odpad (stavebnú suť, dlaždice a tehly) do 1 m3 ročne na poplatníka,**
* **objemný odpad**
* **použité prenosné batérie a akumulátory**
* **drevný odpad**
* **biologicky rozložiteľný komunálny odpad (zelený)**
* **sklo, papier, plasty, kovy.**

1. Každý poplatník miestneho poplatku za komunálny odpad a drobný stavebný odpad (domácnosť, fyzická osoba- podnikateľ, právnická osoba) (ďalej len Poplatník) je oprávnený na zbernom dvore odovzdať do 1 m3 DSO ročne. DSO nad 1 m3 ročne je poplatník povinný odviesť (resp. zabezpečiť jeho odvoz) do Recyklačného strediska (areál bývalej Prefy vo Veľkých Levároch) s povinnosťou úhrady za recykláciu DSO vo výške 4,-EUR za 1 tonu.
2. Poplatník pri zneškodňovaní BRKO (zelený odpad) postupuje v zmysle zákona o odpadoch a vývoz v menšom množstve uskutočňuje na zberný dvor v čase prevádzkovej doby zberného dvora.
3. Každý poplatník je povinný pri odovzdaní odpadu na zbernom dvore tento odpad na vlastné náklady a vlastnými silami roztriediť, uložiť a umiestniť podľa pokynov obsluhy zberného dvora.
4. Každý poplatník je povinný pri odovzdaní odpadu preukázať svoju totožnosť obsluhe zberného dvora platným dokladom totožnosti.
5. Odpad nebude prevzatý od poplatníka, ktorý nezaplatil riadne a včas miestny poplatok za komunálny odpad a drobný stavebný odpad.
6. Pri odovzdávaní drobného stavebného odpadu platia tieto pravidlá:

drobný stavebný odpad (17 01 07,17 05 04,17 09 04) – odpad zo stavebných úprav, udržiavacích a rekonštrukčných prác vykonávaných fyzickou osobou. Sú to tehly, dlaždice, omietka, škridla pálená alebo betónová, betónová suť alebo kamenivo, ktorých jednotlivé kusy nesmú presiahnuť hmotnosť 15 kg. Betónová suť nesmie obsahovať armovacie železo, resp. iný kov a nesmie obsahovať nebezpečný odpad zo stavieb ako napr. azbestová krytina, azbestové kanalizačné rúry.

1. V prípade porušenia podmienok Prevádzkového poriadku, VZN o odpadoch, alebo zákona, je obsluha zberného dvora ako i zamestnanec obce oprávnený rozhodnúť o neprevzatí odpadu. Obsluha zberného dvora pomáha a je súčinná pri preberaní odpadu a vedie evidenciu odovzdávaného odpadu.

Ing. Peter Vrablec

starosta obce